《饮张湘晓吏部鹤林别业》
清代·笪重光

读书曾爱杜鹃楼，霜叶红时坐未休。别后烟霞常入梦，重来松菊正逢秋。

欲寻老衲精蓝改，话到青山白发羞。好是结茅邻仲蔚，不教城市隔林丘。

作者简介：（1623—1692）明末清初江南句容人，字在辛，号江上外史、郁冈扫叶道人。顺治九年进士。自刑部郎中考选御史，巡按江西，以事黜。郑成功入江之役时，重光曾参与防御。工书画，能诗。有《江上诗集》、《书筏》、《画筌》。